शौचालय की स्थिति भी जर्जर
अंकल!अंदर संभल कर जाना। स्कूल की दीवार कभी गिर सकती है। इसीलिए हम बाहर बैठ कर पढ़ाई कर रहे हैं। कुछ ऐसे बोल भास्कर की टीम को पुराना स्टेशन स्थित उर्दू मध्य विद्यालय के बच्चों के मुंह से सुनने को मिले। बच्चे विद्यालय के क्लास रूम के बजाय बाहर बरामदे में बैठ पढ़ाई कर रहे थे। बच्चों की बात सुनने के बाद हमारी उत्सुकता क्लास रूम को देखने की हुई। अंदर जाकर पता चला कि क्लास तो है, लेकिन उसे रूम बनाने वाली दीवार काफी जर्जर स्थिति में है। छत भी कई जगहों से टूटी हुई है। बाहर देखा, तो बाउंड्री भी ढह चुकी है। स्कूल के बच्चों के मुताबिक, आठ महीने पहले क्लास रूम में पढ़ाई करने के दौरान छत का एक हिस्सा गिरने से एक छात्र गंभीर रूप से घायल हो गया था। उसके बाद से ब्लैक बोर्ड की जरूरत होने पर ही क्लास रूम में पढ़ाई होती है। शिक्षक ज्यादातर कक्षाएं रूम के बाह ही लेते हैं।
सताता रहता है छत गिर जाने का डर, इसलिएबच्चे क्लास रूम के बाहर करते हैं पढ़ाई
hin_Deva hin_Deva hin_Deva